འོད་གསལ་རྡོ་རྗེ་གསང་མཛོད་ལསཿསྒྲུབ་ཐབས་ཀུན་གྱི་སྦྱོར་བའི་ཡན་ལག་བཞུགས་སོ།།ན་མོཿམཆོག་གསུམ་རྩ་གསུམ་སྐུ་གསུམ་
བདག་ཉིད་མཆོགཿབླ་མ་འཇམ་པའི་དབྱངས་ལ་སྐྱབས་སུ་མཆིཿསེམས་ཅན་སྡུག་བསྔལ་མཚོ་ལས་བསྒྲལ་བའི་ཕྱིརཿའཕགས་པ་འཇམ་དཔལ
བསྒྲུབ་པར་སེམས་བསྐྱེད་དོཿཚོགས་བསགས་ནིཿཧྲཱིཿབླ་མ་འཕགས་པའི་ལྷ་ཚོགས་ལཿསྒོ་གསུམ་གུས་པས་ཕྱག་འཚལ་ལོ།དངོས་འབྱོར།
ཡིད་སྦྲུལ་མཆོད་པ་འབུལཿམི་དགེ་སྡིག་ལྟུང་མཐོལ་ལོ་བཤགསཿདུས་གསུམ་མཛད་པར་རྗེ་ཡི་རང་ཿབླ་མེད་ཆོས་འཁོར་བསྐོར་བར་བསྐུལ།
མྱ་ངན་མི་འདའ་བཞུགས་གསོལ་འདེབསཿདགེ་ཚོགས་བྱང་ཆུབ་སྙིང་པོར་བསྔོཿཧཱུཾ་ཧྲཱིཿགཉིས་འཛིན་རྟོག་པའི་བགེག་ཚོགས་ཀུནཿམཉམ་ཉིད
སྤྲོས་བྲལ་དབྱིངས་སུ་དེངསཿཀ་དག་གཞོམ་མེད་བསྲུང་བའི་གུརཿསུས་ཀྱང་སྐབས་ཚེ་ལཾ་ཀླག་མི་རྙེདཿབཛྲ་རཀྵ་དྷརྨཱ་དྷཎྜ་ཨ་ཧཾཿཕྱི་ནང་གསང

བའི་མཆོད་རྫས་ཀུནཿཟག་མེད་ཀུན་བཟང་སྤྲིན་དུ་གྱུརཿསརྦ་པཱུ་ཙ་སྥ་ར་ཎ་ཁཾ་སྭཱ་ཧཱཿཅེས་སྒྲུབ་ཐབས་གང་ལ་སྐྱབས་སེམས་ཁ་བསྒྱུར་ཏེ་མྱུར་ཆོག་པའི་ཡན་ལག་འདི་
ཉིད་བརྡ་འབེབས་སྐབས་མི་འདུག་ཀྱང་།སླར་ཉེར་མཁོའི་རྐྱེན་གྱིས་མཚམས་སྦྱར་ཏེ་རང་བྱུང་ཚིག་ལ་བཅོས་བསླད་མེད་པར་གཏན་ལ་ཕབ་པས།ཕྱིན་ཆད་སུས་ཀྱང་ཚིག་ལ་བཅོས་བསླད་མ་
བྱེད་ཅིག།དགེའོ།།དགེའོ།།དགེའོ།།